স্বরাষ্ট্রমন্ত্রীকে কন্ট্রোল করুন: মমতা

কলকাতা: ইমাম-মোয়াজ্জেমদের সঙ্গে বৈঠক মুখ্যমন্ত্রী মমতা বন্দ্যোপাধ্যায়ের (Mamata Banerjee)। বৈঠক ঘিরে কড়া নিরাপত্তার ব্যবস্থা করেছে কলকাতা পুলিশ (Kolkata Police)। নেতাজি ইনডোর স্টেডিয়াম (Netaji Indore Stadium) চত্বরে মোতায়েন প্রচুর সংখ্যক পুলিশ। রাজ্যের বিভিন্ন প্রান্ত থেকে সেখানে এসে পৌঁছেছেন ইমাম-মোয়াজ্জেমরা।

এদিনের সভা থেকে বাংলায় ওয়াকফ নিয়ে চলমান অশান্তি প্রসঙ্গে মমতা বন্দ্যোপাধ্যায়। বিরোধী দলকে চাঁচাছোলা ভাষায় কটাক্ষ করেন তিনি।

আরও পড়ুন: ‘হাত জোড় করে বলছি বিজেপির উস্কানিতে পা দেবেন না’, নেতাজি ইনডোর থেকে মন্তব্য মমতার

এদিন মুখ্যমন্ত্রী আরও বলেন, স্বরাষ্ট্রমন্ত্রী অমিত শাহকে কটাক্ষ করে মমতা বলেন, ‘আপনি কালিদাসের মতো যে ডালে বসেছেন, সেই ডাল কাটছেন। মোদী চলে গেলে কী করবেন? আপনি তো প্রধানমন্ত্রী হতে পারবেন না। সবথেকে ক্ষতি করেছেন আপনি। আমি মোদীজিকে বলব, স্বরাষ্ট্র মন্ত্রীকে কন্ট্রোল করুন।’

পাশাপাশি প্রধানমন্ত্রী নরেন্দ্র মোদীকে উদ্দেশ্য করে বলেন, ‘ইউনূসের সঙ্গে গোপন মিটিং করছেন। এতে দেশের ভালো হলে খুশি হব? কিন্তু আপনার প্ল্যানটা কী? কোনও এজেন্সির মাধ্যমে ওখান থেকে লোক নিয়ে এসে দাঙ্গা করা? স্বরাষ্ট্র মন্ত্রকের সূত্র বলছে, এতে বাংলাদেশের হাত রয়েছে। BSF তো কেন্দ্রের হাতে। রাজ্যের হাতে সীমান্ত সামলানোর দায়ভার নেই। আপনারা বিভাজনের রাজনীতি করছেন। এটা প্রি প্ল্যানড।’